**Z M L U V A  O  D I E L O č. 09/07/2013**

(podľa § 536 a násl. Obchodného zákonníka)

**Článok I.**

### ZMLUVNÉ STRANY

##### Objednávateľ : Základná škola Raslavice

##### Toplianska 144, 086 41 Raslavice

Zastúpený: Mgr. Igor Drotár, riaditeľ

IČO: 37873938

Bankové spojenie :

Číslo účtu :

**a**

# Zhotoviteľ: Názov : Copastav s.r.o.

Sídlo : **Duklianska 17, 085 01 Bardejov**

IČO : 36496561

DIČ : 2021948302

Zastúpený : Stanislav Komanický, konateľ

Bankové spojenie : VÚB, Bardejov

Číslo účtu : 2460116951/0200

**Článok II.**

## PREDMET ZMLUVY

1. Predmetom tejto zmluvy sú stavebné práce na stavbe „**Oprava kuchyne a pavilónu č. 3**“ .
2. Zhotoviteľ sa zaväzuje previesť stavebné práce podľa platných noriem.
3. Objednávateľ sa zaväzuje , že dokončené práce prevezme a zaplatí v dohodnutej cene.

**Článok III.**

### CENA A SPOSOB PLATENIA

Ponuková cena bez DPH : 9.702,86 Eur

DPH 20 % : 1.940,57 Eur

**Celkom s DPH: 11.643,43 Eur**

Podkladom pre stanovenie tejto ceny je zhotoviteľom predložený cenový formulár stavebných prác na predmetnú stavbu vypracovaný podľa orientačných cien cenníkov „ CENEKON Bratislava“ . Tento cenový formulár stavby tvorí prílohu tejto zmluvy a je jej neoddeliteľnou súčasťou .

1. Cena za zhotovenie diela môže byť upravená z dôvodu zvýšenia cien stavebných materiálov a odvodov v čase realizácie. Úpravu v tomto prípade vykonajú zmluvné strany dodatkom k tejto zmluve. Zhotoviteľ je povinný preukázať zdôvodnenie úpravy cien stavebných materiálov a stavebných prác a odvodov v čase realizácie.
2. Cena za dielo sa môže zmeniť v prípade zmien v projektovej dokumentácii na základe požiadavky objednávateľa.
3. Podkladom fakturácie je výkaz vykonaných prác, potvrdený objednávateľom. Zhotoviteľ predloží objednávateľovi mesačnú faktúru s výkonom vykonaných prác resp. výpisom stavebného denníka najneskôr do 10. dňa nasledujúceho mesiaca, pričom faktúra je splatná najneskôr do 7dní od jej predloženia.
4. V prípade vzniknutia prác naviac budú tieto dodatočne ocenené podľa orientačných cien cenníkov CENEKON v cenovej úrovni roku 2013.
5. V prípade, že objednávateľ poskytne, alebo zabezpečí niektoré stavebné materiály priamo na stavbu sám, bude fakturovaná cena za stavebné práce znížená o cenu týchto materiálov .

**Článok IV.**

### ČAS PLNENIA

### 

# Doba realizácie prác : jeden týždeň

1. Dodržanie termínu plnenia zo strany zhotoviteľa je závislé od riadneho a včasného spolupôsobenia obstarávateľa dojednaného v tejto zmluve o  dielo . Po dobu omeškania obstarávateľa s poskytnutím spolupôsobenia nie je zhotoviteľ v omeškaní so splnením záväzku.
2. Obstarávateľ sa zaväzuje, že dokončené stavebné práce prevezme a zaplatí za ich prevedenie podľa bodu č.4 čl. III tejto zmluvy.
3. Ak zhotoviteľ pripraví dielo alebo jeho časť na odovzdanie pred dohodnutým termínom, zaväzuje sa obstarávateľ toto dielo prevziať v skoršom ponúknutom termíne.

**Článok V.**

### ZÁRUKY

1. Zhotoviteľ ručí za kvalitu prevedených prác po dobu 24 mesiacov .
2. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa.
3. Zhotoviteľ je povinný reklamovanú vadu bezplatne odstrániť s nástupom na záručnú opravu do 5 pracovných dní odo dňa písomného vyrozumenia .
4. Objednávateľ odovzdá zhotoviteľovi stavenisko.

**Článok VI.**

### ZMLUVNÉ POKUTY

1. Za oneskorenú úhradu faktúr dojednáva sa zmluvná pokuta vo výške 0,05% z fakturovanej hodnoty prác za každý deň omeškania.
2. V prípade nedodržania zmluvného termínu ukončenia stavby dojednáva sa zmluvná pokuta vo výške 0,05% z hodnoty diela za každý začatý deň omeškania. Pokuta je bezpredmetná, ak sa preukázateľne zistí, že oneskorené odovzdanie stavby do užívania nie je spôsobené vinou zhotoviteľa .

**Článok VII.**

### OSTATNÉ DOJEDNANIA

1. Pri plnení predmetu tejto zmluvy sa zhotoviteľ zaväzuje dodržiavať všeobecné záväzné predpisy, technické normy, dojednania tejto zmluvy a bude rešpektovať pokyny objednávateľa .
2. Zmluva o dielo bude vyhotovená v 2 rovnopisoch, z ktorých objednávateľ obdrží 1 vyhotovenia a dodávateľ obdrží 1 vyhotovenie potvrdené obidvoma zmluvnými stranami.
3. Zmeny a dodatky k tejto zmluve o dielo môžu za zhotoviteľa a objednávateľa uzavrieť len jeho štatutárne orgány a zástupcovia k tomu splnomocnení a to písomnou formou .
4. Táto zmluva o dielo nadobúda platnosť a účinnosť dňom jej obojstranného podpísania .
5. Zmluvné strany vyhlasujú, že si túto zmluvu prečítali, jej obsahu porozumeli, na znak čoho ju vlastnoručne podpísali .

V Bardejove , dňa 17.07.2013

.................................................................. ..................................................................

zhotoviteľ objednávateľ